ai4bharat/Pralekha huggingface dataset:
कार्मिक, लोक शिकायत एवं पेंशन मंत्रालय
डीओपीटी में तैनात 2017 बैच के सहायक सचिवों ने डॉक्टर जितेंद्र सिंह से मुलाकात की
केन्द्रीय पूर्वोत्तर क्षेत्र विकास, प्रधानमंत्री कार्यालय, कार्मिक, जन शिकायत, पेंशन, परमाणु ऊर्जा और अंतरिक्ष राज्य मंत्री डॉ. जितेन्द्र सिंह ने आज कहा कि आईएएस अधिकारियों को अपने करियर की शुरूआती तीन महीनों में सहायक सचिवों के रूप में कार्य करने का लाभ मिल रहा है, जिसकी शुरुआत प्रधानमंत्री श्री नरेन्द्र मोदी की सरकार ने 2015 में की थी।
2017 बैच के सहायक सचिवों के एक समूह के साथ बातचीत करते हुए डॉ. जितेन्द्र सिंह ने कहा कि इस पहल की शुरुआत प्रयोग के तौर पर की गई थी, लेकिन यह अच्छी साबित हुई। इन सहायक सचिवों को इस समय कार्मिक और प्रशिक्षण विभाग में तीन महीने का कार्य सौंपा गया है। उन्होंने कहा कि पिछले तीन वर्षों में जिन युवा आईएएस अधिकारियों ने आरंभ में यह प्रशिक्षण लिया है, वह इस बात को स्वीकार कर रहे हैं कि सरकार के विभिन्न मंत्रालयों में कार्य करने का उन्हें लाभ मिला है। साथ ही सरकार में उनकी सहयोगियों और वरिष्ठ अधिकारियों के साथ पहचान बनाने में भी मदद मिली है। जिन मंत्रालयों और विभागों में इन युवाओं को शुरुआत की तीन महीनों में रखा गया, उन्हें भी इन लोगों से अनेक नई जानकारियां प्राप्त हुई हैं।
डॉ. जितेन्द्र सिंह ने कहा कि विभिन्न स्तरों पर लाभ मिलने के अलावा सहायक सचिवों के रूप में तीन महीने की अवधि के दौरान इन युवा अधिकारियों को सरकार के प्रमुख और प्राथमिकता वाले कार्यक्रमों की जानकारी प्राप्त करने का अवसर मिलता है, जिन्हें वह दिए गए कैडर के अनुसार अपने सम्बद्ध राज्यों में लागू कर सकते हैं। साथ ही तीन महीने की अवधि में युवा आईएएस अधिकारियों को यह भी अवसर मिलता है कि वे प्रधानमंत्री और केंद्र सरकार के वरिष्ठ पदाधिकारियों के समक्ष अपनी प्रतिभा और क्षमता का प्रदर्शन कर सकें, जिसका अन्यथा उन्हें अपने पूरे करियर में मौका नहीं मिल पाता।
जिन सहायक सचिवों ने डॉ. जितेन्द्र सिंह से मुलाकात की उन्हें डॉ. सिंह ने सुझाव दिया कि वे तीन महीने की कार्य अवधि की समाप्ति पर, उन्हें दिए गए विषय पर औपचारिक प्रस्तुति देने के अलावा यदि वे अनौपचारिक रूप से इस अवधि के दौरान अपने अनुभवों के बारे में जानकारियां और सुझाव दे सकें, तो अच्छा होगा। उन्होंने कहा कि इससे कार्मिक मंत्रालय को इस प्रक्रिया में सुधार लाने में मदद मिलेगी।
डॉ. जितेन्द्र सिंह से मुलाकात करने वाले डीओपीटी के सहायक सचिवों में बिहार कैडर के अनिल कुमार, पंजाब कैडर के सागर सेतिया और केरल कैडर के प्रांडल पाटिल शामिल थे।
पर्यावरण, वन एवं जलवायु परिवर्तन मंत्रालय
भारत ने चौथे संयुक्त राष्ट्र पर्यावरण सभा में एकल-उपयोग प्लास्टिक और सतत नाइट्रोजन प्रबंधन पर आधारित दो प्रस्तावों की अगुवाई की
पहली बार भारत ने चौथे संयुक्त राष्ट्र पर्यावरण सभा  में दो प्रमुख पर्यावरण मुद्दों, एकल-उपयोग प्लास्टिक और सतत नाइट्रोजन प्रबंधन पर आधारित दो प्रस्तावों की अगुवाई की। यह सभा 11 से 15 मार्च 2019 तक नैरोबी में आयोजित की गई थी। सभा ने सर्वसम्मति से दोनों प्रस्तावों पर स्वीकृति दी। इस वर्ष यूएनईए की थीम थी- पर्यावरण की चुनौतियों तथा सतत उत्पादन व खपत के लिए नवोन्मेषी समाधान।
विश्व स्तर पर नाइट्रोजन उपयोग में दक्षता का अभाव है। परिणामस्वरूप प्रतिक्रियाशील नाइट्रोजन प्रदूषण करता है जो मानव स्वास्थ्य, पर्यावरण प्राणाली और सेवाओं के लिए खतरा है। यह जलवायु परिवर्तन और ओजोन स्तर की कमी में भी योगदान देता है। पूरे विश्व स्तर पर प्लास्टिक उत्पादन के एक छोटे हिस्से को ही फिर से प्रयोग में लाये जाने लायक बनाया जाता है। उत्पादित प्लास्टिक का अधिकांश भाग पर्यावरण और जलीय जैव –विविधता को नुकसान पहुँचाता है। ये दोनों वैश्विक चुनौतियां हैं। भारत के ये दोनो प्रस्ताव इस समस्या के समाधान तथा विश्व समुदाय का ध्यान आकर्षित करने की दिशा में पहला कदम है।
भारत ने यूएनईए के एक उच्च स्तरीय बैठक का आयोजन किया था। इस सत्र का विषय था- वैश्विक साझेदारीः संसाधन दक्षता और सतत हरित अर्थव्यवस्था के लिए उपाय। इस आयोजन में सदस्य देशों, सामाजिक संगठनों, निजी क्षेत्रों के संगठनों तथा वित्तीय संस्थानों के प्रतिनिधियों ने भाग लिया था। पैनल परिचर्चा में जर्मनी, ब्राजील, दक्षिण अफ्रीका के राजनयिकों तथा अंतर्राष्ट्रीय वित्तीय संस्थानों के प्रतिनिधियों ने भाग लिया था। हरित अर्थव्यवस्था की ओर आगे बढ़ने के लिए संसधानों के बेहतर उपयोग और द्वतीयक कच्चे माल का उपयोग महत्वपूर्ण है।
भारतीय प्रतिनिधिमंडल ने एक अन्य पैनल परिचर्चा में भाग लिया। परिचर्चा का विषय था- सार्वजनिक वित्त की अतिरिक्त प्रतिबद्धता की आवश्यकता और जलवायु वित्त को बढ़ाने के तरीके।
यह रेखांकित किया गया कि जलवायु वित्त, जलवायु कार्यकलाप के लिए महत्वपूर्ण है। इसमें जलवायु परिवर्तन के कुप्रभाव को कम करने तथा जलवायु के अनुकूल होने के निर्णय शामिल है। जलवायु वित्त समान्य मूलभूत सिद्धान्तों के अनुरूप होना चाहिए लेकिन इसकी जिम्मेदारी और क्षमताएं पृथक होनी चाहिए । जलवायु वित्त ऐतिहासिक उत्सर्जन के आधार पर विकसित देशों का दायित्व है। जलवायु परिवर्तन से संबंधित कार्यकलाप के लिए पर्याप्त, अतिरिक्त और अनुमानित जलवायु वित्तीय कोष महत्वपूर्ण है। कई विकाशील देशों ने हरित जलवायु कोष में धन की कमी और निजी क्षेत्र पर निर्भरता को रेखांकित किया है। भारत अपने वित्तीय संसाधनों के माध्यम से जलवायु परिवर्तन के कुप्रभावों में कमी लाने का प्रयास कर रहा है। विकाशील देशों को वित्तीय सहायता की जरूरत है क्योंकि वे वैश्विक पर्यावरणीय चिंताओं के लिए जिम्मेदार नहीं है।
प्रधानमंत्री कार्यालय
प्रधानमंत्री 25 अगस्त को स्मार्ट इंडिया हैकाथॉन 2022 के ग्रैंड फिनाले को संबोधित करेंगे
ग्रैंड फिनाले में 75 केन्द्रों पर 15,000 से अधिक छात्र भाग लेंगे
इस फिनाले में 2900 से अधिक स्कूलों और 2200 उच्च शिक्षा संस्थानों के छात्र 53 केन्द्रीय मंत्रालयों द्वारा सामने रखी गई 476 समस्याओं का समाधान ढूढेंगे
स्मार्ट इंडिया हैकाथॉन ने युवाओं के बीच उत्पाद संबंधी नवाचार, समस्या-समाधान और लीक से हटकर सोचने की संस्कृति विकसित करने में महत्वपूर्ण भूमिका निभाई है
प्रधानमंत्री श्री नरेन्द्र मोदी 25 अगस्त को रात आठ बजे वीडियो कॉन्फ्रेंसिंग के माध्यम से स्मार्ट इंडिया हैकाथॉन 2022 के ग्रैंड फिनाले को संबोधित करेंगे।
प्रधानमंत्री का निरंतर देश में, खासकर युवाओं में नवाचार की भावना को बढ़ावा देने का प्रयास रहा है। इस दृष्टिकोण को ध्यान में रखकर, स्मार्ट इंडिया हैकाथॉन  की शुरुआत वर्ष 2017 में की गई थी। एसआईएच छात्रों को समाज, संगठनों और सरकार की गंभीर समस्याओं को हल करने के लिए एक मंच प्रदान करने की एक देशव्यापी पहल है। इस पहल का उद्देश्य छात्रों के बीच उत्पाद संबंधी नवाचार, समस्या-समाधान और लीक से हटकर सोचने की संस्कृति विकसित करना है।
एसआईएच की बढ़ती लोकप्रियता का अंदाजा इस बात से लगाया जा सकता है कि एसआईएच के लिए पंजीकृत टीमों की संख्या पहले संस्करण में लगभग 7500 से चार गुना बढ़कर वर्तमान में चल रहे पांचवें संस्करण में लगभग 29,600 हो गई है। इस वर्ष एसआईएच 2022 के ग्रैंड फिनाले में भाग लेने के लिए 15,000 से अधिक छात्र एवं संरक्षक 75 नोडल केन्द्रों पर पहुंच रहे हैं। इस फिनाले में 2900 से अधिक स्कूलों और 2200 उच्च शिक्षा संस्थानों के छात्र 53 केन्द्रीय मंत्रालयों द्वारा सामने रखी गई 476 समस्याओं का समाधान ढूढेंगे। इनमें मंदिर में उत्कीर्ण शिलालेखों एवं देवनागरी लिपि में उनके अनुवादों के ऑप्टिकल कैरेक्टर रिकॉग्निशन , जल्द खराब होने वाले खाद्य पदार्थों की शीत आपूर्ति श्रृंखला में आईओटी-आधारित जोखिम निगरानी प्रणाली, किसी इलाके के उच्च-रिज़ॉल्यूशन वाले 3डी मॉडल, आपदा प्रभावित क्षेत्रों में बुनियादी ढांचे और सड़कों की स्थिति आदि से जुड़ी समस्याएं शामिल हैं।
इस वर्ष, स्कूली छात्रों में नवाचार की संस्कृति का निर्माण करने और स्कूल के स्तर पर समस्या-समाधान का दृष्टिकोण विकसित करने के उद्देश्य से एक प्रयोग के तौर पर स्मार्ट इंडिया हैकाथॉन-जूनियर की शुरुआत भी की गई है।
प्रधानमंत्री कार्यालय
प्रधानमंत्री ने गुजराती कवि दादूदान गढ़वी के निधन पर शोक व्यक्त किया
प्रधानमंत्री श्री नरेन्द्र मोदी ने पद्मश्री से सम्मानित गुजराती भाषा के लोकप्रिय कवि दादूदान गढ़वी के निधन पर शोक व्यक्त किया है।
श्री मोदी ने एक ट्वीट में कहा कि लोक साहित्य के क्षेत्र में कवि दाद बापू के योगदान को हमेशा याद रखा जाएगा। प्रधानमंत्री ने कहा, “ईश्वर दिवंगत आत्मा को शांति प्रदान करें।”
रक्षा मंत्रालय
डीआरडीओ का शॉर्ट स्पैन ब्रिजिंग सिस्टम-10 एम भारतीय सेना में शामिल
रक्षा अनुसंधान एवं विकास संगठन  द्वारा डिजाइन और विकसित 12 शॉर्ट स्पैन ब्रिजिंग सिस्टम  -10 एम के पहले उत्पादन लॉट को दिल्ली कैंट के करियप्पा परेड ग्राउंड में दिनांक 02 जुलाई, 2021 को आयोजित एक समारोह के दौरान सेना प्रमुख जनरल एम एम नरवणे ने भारतीय सेना में शामिल किया है। इस अवसर पर रक्षा अनुसंधान एवं विकास विभाग के सचिव और डीआरडीओ के अध्यक्ष डॉ जी सतीश रेड्डी उपस्थित थे।
एसएसबीएस-10 एम सैनिकों की तेजी से आवाजाही सुनिश्चित करने के लिए 4 एम चौड़ी पूर्ण सड़क प्रदान करता है और 9.5 एम के अंतराल को एक स्पेन से पाटने में एक महत्वपूर्ण भूमिका निभाता है। डीआरडीओ की प्रमुख इंजीनियरिंग प्रयोगशाला अनुसंधान एवं विकास प्रतिष्ठान, पुणे ने मेसर्स एलएंडटी लिमिटेड के सहयोग से इस प्रणाली को डिजाइन और विकसित किया है। यह 12 पुल उत्पादन एजेंसी मेसर्स एलएंडटी लिमिटेड से 102 एसएसबीएस-10 एम का हिस्सा हैं ।
प्रोजेक्ट शॉर्ट स्पैन ब्रिजिंग सिस्टम में टाट्रा 6x6 चेसी पर 5 एम एसएसबीएस के दो प्रोटोटाइप और टाट्रा 8x8 री-इंजीनियर चेसी पर 10 एम एसएसबीएस के अन्य दो प्रोटोटाइप को विकसित करना शामिल था। दोनों प्रणालियों में गुणवत्ता आश्वासन महानिदेशालय , मौसम और प्रयोक्ता परीक्षणों से गुजरे हैं और सभी परीक्षणों को सफलतापूर्वक पूरा करने के बाद सेवाओं में शामिल करने के लिए इन प्रणालियों की सिफारिश की गई। यह ब्रिजिंग सिस्टम सर्वत्र ब्रिजिंग सिस्टम  के साथ फिट हैं, जहां अंतिम स्पेन में 9.5 एम से कम अंतराल को कवर करने की आवश्यकता होती है। तैनात पुल एमएलसी 70 के लोड वर्गीकरण का है। इस प्रणाली से सैनिकों की त्वरित आवाजाही में मदद मिलेगी और संसाधनों की तैनाती बढ़ेगी।
डीआरडीओ को सैन्य ब्रिजिंग सिस्टम जैसे महत्वपूर्ण कॉम्बैट इंजीनियरिंग सिस्टम विकसित करने में व्यापक अनुभव है । भारतीय सेना के लिए मैकेनाइज्ड मोबिलिटी सॉल्यूशंस जैसे सिंगल स्पैन 5 एम और 10 एम, शॉर्ट स्पैन ब्रिजिंग सिस्टम, 46 एम मॉड्यूलर ब्रिज, 20 एम बीएलटी-टी72 और मल्टी स्पैन 75 एम सर्वत्र ब्रिजिंग सिस्टम आदि विकसित किए गए हैं। मैन्युअल रूप से शुरू किया गया 34.5 एम माउंटेन फुट ब्रिज भी डीआरडीओ द्वारा पहले विकसित किया गया था। इन पुलों को भारतीय सेना ने व्यापक रूप से अपनाया है।
रक्षा मंत्री श्री राजनाथ सिंह ने डीआरडीओ, भारतीय सेना और उद्योग को इस प्रणाली के सफल विकास के लिए और शामिल होने पर बधाई दी है। उन्होंने कहा कि इस इंडक्शन से तेजी से बढ़ते भारतीय रक्षा औद्योगिक पारितंत्र को बढ़ावा मिलेगा और उद्योग को 'आत्मनिर्भर भारत' की दिशा में योगदान करने में मदद मिलेगी। डीआरडीओ के चेयरमैन डॉ जी सतीश रेड्डी ने इस ब्रिजिंग सिस्टम का सफल विकास करने और भारतीय सेना में शामिल करने पर टीमों को बधाई दी।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अब तक 108.47 करोड़ कोविड रोधी टीके लगाए जा चुके हैं
बीते चौबीस घंटे के दौरान 11,451 नए मामले सामने आए
स्वस्थ होने की दर वर्तमान में 98.24 प्रतिशत। मार्च 2020 के बाद से सबसे अधिक
पिछले 24 घंटों के दौरान 13,204 रोगी स्वस्थ हुए, देश भर में अभी तक कुल 3,37,63,104 मरीज स्वस्थ हुए
सक्रिय मामले कुल मामलों के 1 प्रतिशत से कम हैं,वर्तमान में 0.42 प्रतिशत,मार्च 2020 के बाद से सबसे कम
भारत में वर्तमान में 1,42,826 सक्रिय मामले हैं,बीते 262 दिनों में सबसे कम
दैनिक पॉजिटिविटी दर 1.32 प्रतिशत है,पिछले 35 दिनों से 2 प्रतिशत से कम
साप्ताहिक पॉजिटिविटी दर वर्तमान में 1.26 प्रतिशत है; पिछले 45 दिनों से 2 प्रतिशत से कम है
अभी तक कुल 61.60 करोड़ जांचें की जा चुकी हैं
राष्ट्रपति सचिवालय
राष्ट्रपति का विश्व क्षय रोग दिवस की पूर्व संध्या पर संदेश
राष्ट्रपति श्री रामनाथ कोविंद ने प्रत्येक वर्ष 24 मार्च को मनाये जाने वाले विश्व क्षय रोग दिवस की पूर्व संध्या पर अपने संदेश में कहा कि :-
‘’मुझे यह जानकर प्रसन्नता हुई है कि 1882 में क्षय रोग  के जीवाणु की खोज करने वाले डॉ. रॉबर्ट कोच की स्मृति में प्रत्येक वर्ष 24 मार्च को ‘विश्व क्षय रोग दिवस’ मनाया जाता है।
इस वर्ष विश्व क्षय रोग दिवस का घोष वाक्य है:- ‘इट्स टाइम’ । इस भावना के अनुरुप, भारत ने वैश्विक लक्ष्य से पांच वर्ष पूर्व ही अर्थात् वर्ष 2025 तक क्षय रोग के उन्मूलन की अपनी प्रतिबद्धता और इरादों को दोहराया है। यह समय-सीमा काफी मुश्किल है फिर भी, इस रोग को समाप्त करने की हमारी इच्छाशक्ति को देखते हुए, इसे प्राप्त किया जा सकता है।
मैं, सभी प्रतिभागियों से आग्रह करता हूं कि क्षय रोग मुक्त भारत बनाने के लिए वे सब मिलकर कार्य करें। आइए, इस लक्ष्य को प्राप्त करने के लिए कार्य में जुट जाएं।‘’
विद्युत मंत्रालय
भारत और मालदीव अक्षय ऊर्जा हस्तांतरण के लिए ट्रांसमिशन इंटरकनेक्शन स्थापित करेंगे
केंद्रीय ऊर्जा मंत्री ने मालदीव की पर्यावरण, जलवायु परिवर्तन और प्रौद्योगिकी मंत्री से मुलाकात की
केंद्रीय विद्युत तथा नवीन एवं नवीकरणीय ऊर्जा मंत्री श्री आर के सिंह ने आज मालदीव गणराज्य की पर्यावरण, जलवायु परिवर्तन और प्रौद्योगिकी मंत्री सुश्री अमीनाथ शौना से मुलाकात की।
श्री सिंह ने वर्ष 2030 तक शत प्रतिशत शून्य उत्सर्जन लक्ष्य हासिल करने के मालदीव सरकार के संकल्प की सराहना की। इस बैठक के दौरान, दोनों नेताओं ने दो समझौता ज्ञापनों का प्रस्ताव रखा। पहला- ऊर्जा सहयोग पर और दूसरा समझौता ज्ञापन वन सन, वन वर्ल्ड, वन ग्रिड  के तहत ट्रांसमिशन इंटरकनेक्शन पर किया गया। मालदीव के विद्युत प्रेषण कार्यक्रम को सुविधाजनक बनाने के उद्देश्य से भारत तथा मालदीव ने वन सन, वन वर्ल्ड और वन ग्रिड पहल के हिस्से के रूप में अक्षय ऊर्जा हस्तांतरण के लिए ट्रांसमिशन इंटरकनेक्शन स्थापित करने का प्रस्ताव रखा है।
ट्रांसमिशन इंटरकनेक्शन पर समझौता ज्ञापन के लिए एक मसौदा करार नामा तैयार किया जा रहा है, जिसके तहत भारत की एक तकनीकी टीम मालदीव की तकनीकी व्यवहार्यता का आकलन करने हेतु वहां का दौरा करेगी। इसके बाद भारत व मालदीव की एजेंसियों के साथ संयुक्त रूप से एक विस्तृत परियोजना रिपोर्ट  तैयार की जाएगी, जिसमें माले में अंडरसी केबल रूट सर्वे और नेटवर्क संवर्द्धन शामिल है।
पृथ्वी विज्ञान मंत्रालय
अगले 48 घंटों के दौरान उप-हिमालयी पश्चिम बंगाल और सिक्किम में कहीं–कहीं बहुत भारी वर्षा की संभावना
3 से 4 जुलाई को उत्तर कोंकण में; 4 जुलाई और 5 जुलाई को गुजरात क्षेत्र और 4 जुलाई को मध्य महाराष्ट्र में कहीं-कहीं भारी से बहुत भारी वर्षा होने की संभावना
2 से 4 जुलाई के दौरान तटीय कर्नाटक में और 4 से 6 जुलाई के दौरान सौराष्ट्र और कच्छ में भारी से बहुत भारी वर्षा की संभावना
पश्चिमी हिमालयी क्षेत्र एवं इससे सटे उत्तर-पश्चिमी भारत में हल्की वर्षा की गतिविधि अगले 2 दिनों के दौरान जारी रहने की संभावना और उसके बाद इसके वितरण और तीव्रता के बढ़ने की संभावना
भारतीय मौसम विज्ञान विभाग  के राष्ट्रीय मौसम पूर्वानुमान केंद्र/क्षेत्रीय मौसम विज्ञान केंद्र, नई दिल्ली ने कहा है:
♦ निचले और मध्य क्षोभमंडलीय स्तरों में दक्षिण गुजरात एवं उससे सटे इलाकों के ऊपर एक चक्रवाती परिसंचरण और निचले क्षोभमंडलीय स्तरों में एक दूसरा चक्रवाती संचलन पूर्वी उत्तर प्रदेश एवं उससे सटे इलाकों के ऊपर है। निचले ट्रोपोस्फेरिक स्तरों पर अरब सागर से मजबूत नम पश्चिमी/दक्षिण–पश्चिमी हवाओं का उच्च अभिसरण 6 जुलाई तक पश्चिम तट पर और उत्तर - पश्चिमी भारत और मध्य भारत के मैदानी इलाकों 3 जुलाई, 2020 तक रहने की पूरी संभावना है। इसके प्रभाव की वजह से, वर्षा की व्यापक से बहुत व्यापक गतिविधि निम्नलिखित तरीके से होगी:
- 3 से 4 जुलाई को उत्तर कोंकण में; 4 और 5 जुलाई को गुजरात क्षेत्र और 4 जुलाई को मध्य महाराष्ट्र में कहीं-कहीं भारी से बहुत भारी वर्षा होने की संभावना।
- 2 से 4 जुलाई के दौरान तटीय कर्नाटक में और 4 से 6 जुलाई के दौरान सौराष्ट्र और कच्छ में भारी से बहुत भारी वर्षा की संभावना।
♦ अगले 5 दिनों के दौरान मध्य प्रदेश, छत्तीसगढ़ और पूर्वी उत्तर प्रदेश में छिटपुट से लेकर भारी और कहीं–कहीं बहुत भारी वर्षा होने की पूरी संभावना है।
♦ पूर्वोत्तर भारत और पूर्वी भारत में अगले 5 दिनों के दौरान भारी से बहुत भारी वर्षा जारी रहने की संभावना है। अगले 48 घंटों के दौरान उप-हिमालयी पश्चिम बंगाल और सिक्किम में कहीं– कहीं बहुत भारी वर्षा की संभावना है।
♦ पश्चिमी हिमालयी क्षेत्र एवं इससे सटे उत्तर - पश्चिमी भारत में हल्की वर्षा की गतिविधि अगले 2 दिनों के दौरान जारी रहने की संभावना और उसके बाद इसके वितरण और तीव्रता के बढ़ने की संभावना है।
♦ समुद्र तल पर मानसून का गंगानगर, नारनौल, अलीगढ़, सुल्तानपुर, पटना, रायगंज, शिलांग और इंफाल से होकर गुजरना जारी रहेगा।
दिनांक 02-07-2020 के अखिल भारतीय मौसम चेतावनी  के विवरण के लिए यहाँ लिंक देखें।

अपडेट के लिए कृपया देखें www.imd.gov.in.
रसायन एवं उर्वरक मंत्रालय
रेमडेसिविर पर सीमा शुल्क घटाया गया: डी. वी. सदानंद गौड़ा
केन्द्रीय रसायन एवं उर्वरक मंत्री श्री डी.वी. सदानंद गौड़ा ने एक ट्वीट के माध्यम से जानकारी दी है कि फार्मास्यूटिकल्स विभाग की सिफारिश पर तत्काल आवश्यकता को देखते हुए राजस्व विभाग ने रेमडेसिविर और इसके एपीआई / केएसएम पर सीमा शुल्क घटा दिया है। उन्होंने आगे कहा कि इस कदम से रेमडेसिवीर इंजेक्शन की घरेलू उपलब्धता को और अधिक बढाया जा सकेगा।
विज्ञान एवं प्रौद्योगिकी मंत्रालय
डीबीटी-एनआईबीएमजी ने ओरल कैंसर के जीनोमिक वेरिएंट का दुनिया का पहला डेटाबेस तैयार किया
भारत सरकार के जैव प्रौद्योगिकी विभाग द्वारा वित्त पोषित एक स्वायत्त संस्थान डीबीटी- नेशनल इंस्टीट्यूट ऑफ बायोमेडिकल जीनोमिक्स , कल्याणी ने मुंह के कैंसर में जीनोमिक बदलाव का एक डेटाबेस तैयार किया है जो दुनिया में अपने प्रकार का पहला डेटाबेस है। एनआईबीएमजी ने इस डेटाबेस को सार्वजनिक तौर पर उपलब्ध कराया है।
डीबीजेनवोक ओरल कैंसर के जीनोमिक वेरिएंट्स का ब्राउज करने योग्य ऑनलाइन डेटाबेस है और इसे मुफ्त उपलब्ध कराया गया है। डीबीजेनवोक की पहली रिलीज में शामिल हैं  2.4 लाख सोमैटिक एवं जर्मलाइन वेरिएंट्स जो 100 भारतीय ओरल कैंसर रोगियों के होल एक्सोम सीक्वेंस और भारत के 5 ओरल कैंसर रोगियों के होल जीनोम सीक्वेंस से प्राप्त हुए हैं।  220 रोगियों के नमूने से सोमैटिक वेरिएशन डेटा अमेरिका से लिए गए हैं और टीसीजीए- एचएनएससीसी परियोजना द्वारा उनका विश्लेषण किया गया है।  हाल ही में प्रकाशित पीर-रिव्यू प्रकाशनों से 118 रोगियों के वेरिएश्न डेटा को मैन्युअल तरीके से तैयार किया गया है। समुदाय द्वारा अनुमोदित सर्वोत्तम प्रथा प्रोटोकॉल द्वारा वेरिएंट की पहचान की गई और कई विश्लेषणात्मक पाइपलाइन का उपयोग करके टिप्पणी सहित उसे नोट किया गया।
डीबीजेनवोक केवल जीनोमिक वेरिएंट्स की एक सूची नहीं है बल्कि इसमें एक दमदार सर्च इंजन भी समाहित है। यह एक उचित सीमा तक सांख्यिकीय एवं जैव सूचनात्मक विश्लेषण को ऑनलाइन करने की भी अनुमति देता है जिसमें ओरल कैंसर में संबद्ध परिवर्तित मार्ग में वेरिएंट की पहचान करना शामिल है।
इस रिपोजिटरी को भारत और दक्षिण पूर्व एशिया के विभिन्न क्षेत्रों के नए ओरल कैंसर रोगियों के विभिन्न डेटा के साथ सालाना अपडेट किया जाएगा। इसमें ओरल कैंसर अनुसंधान में प्रगति के लिए मदद करने की क्षमता है और यह वेरिएंट्स का महज कैटलॉग तैयार करने के बजाय उनके महत्व को समझने की दिशा में उठाया गया एक बड़ा कदम होगा।
ओरल कैंसर भारत में पुरुषों में पाया जाने वाला कैंसर का सबसे प्रचलित रूप है जो मुख्य रूप से तंबाकू चबाने के कारण होता है। तंबाकू चबाने से ओरल कैविटी में कोशिकाओं की आनुवंशिक सामग्री में परिवर्तन होता है। ये परिवर्तन  ओरल कैंसर का कारण बनते हैं। उन अनुवांशिक परिवर्तनों की पहचान करने के लिए अनुसंधान जारी है जो ओरल कैंसर को संचालित करते हैं। इस तरह के संचालक परिवर्तन आबादी के बीच परिवर्तनशील हो सकते हैं।
डीबी जेनवोक डेटाबेस के लिए यूआरएल है: http://research.nibmg.ac.in/dbcares/dbgenvoc/
विस्तृत विवरण यहां मिल सकता है:
एस. प्रधान, एस. दास, एके सिंह एवं अन्य। डीबीजेनवोक : भारत के विशेष संदर्भ में ओरल कैंसर के जीनोमिक वेरिएंट का डेटाबेस। डेटाबेस  खंड 2021: लेख आईडी baab034; doi:10.1093/database/baab034
डीबीटी के बारे में
विज्ञान एवं प्रौद्योगिकी मंत्रालय के अंतर्गत जैव प्रौद्योगिकी विभाग  ने कृषि, स्वास्थ्य सेवा, पशु विज्ञान, पर्यावरण और उद्योग में विस्तार एवं अनुप्रयोग के माध्यम से भारत में जैव प्रौद्योगिकी परिवेश के विकास को बढ़ावा दिया है।
एनआईबीएमजी के बारे में
जैव प्रौद्योगिकी विभाग के तत्वावधान में भारत सरकार द्वारा एक स्वायत्त संस्थान के रूप में नेशनल इंस्टीट्यूट ऑफ बायोमेडिकल जीनोमिक्स  की स्थापना की गई है। यह भारत का पहला ऐसा संस्थान है जो स्पष्ट तौर पर बायोमेडिकल जीनोमिक्स में अनुसंधान, प्रशिक्षण, अनुवाद एवं सेवा और क्षमता निर्माण के लिए समर्पित है। यह भारत के पश्चिम बंगाल में कोलकाता के समीप कल्याणी में स्थित है।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट – 578 वां दिन
भारत का समग्र टीकाकरण कवरेज 208.53 करोड़ से अधिक हुआ
आज शाम 7 बजे तक 22 लाख से अधिक टीके की खुराक दी गई
भारत का कोविड -19 टीकाकरण कवरेज आज 208.53  करोड़ से अधिक हो गया है। आज शाम 7 बजे तक 22 लाख  से अधिक टीके की खुराक दी जा चुकी है। आज देर रात तक दिन के लिए अंतिम रिपोर्ट के संकलन के साथ दैनिक टीकाकरण संख्या वृद्धि होने की संभावना है|
जनसंख्या प्राथमिकता समूहों के आधार पर अलग किए गए टीके की खुराक का संचयी कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10413202
|
|
दूसरी खुराक
|
|
10099368
|
|
प्रीकॉशन डोज
|
|
6575011
|
|
एफएलडब्ल्यू
|
|
पहली खुराक
|
|
18433019
|
|
दूसरी खुराक
|
|
17686290
|
|
प्रीकॉशन डोज
|
|
12777685
|
|
आयु वर्ग 12-14 वर्ष
|
|
पहली खुराक
|
|
39799472
|
||
|
दूसरी खुराक
|
|
29232289
|
|
आयु वर्ग 15-18 वर्ष
|
|
पहली खुराक
|
|
61486201
|
|
|
|
दूसरी खुराक
|
|
51801435
|
|
आयु वर्ग 18-44 वर्ष
|
|
पहली खुराक
|
|
560092008
|
|
दूसरी खुराक
|
|
511180332
|
||
|
प्रीकॉशनडोज
|
|
43161134
|
|
आयु वर्ग 45-59 वर्ष
|
|
पहली खुराक
|
|
203805779
|
|
दूसरी खुराक
|
|
195854140
|
|
प्रीकॉशन डोज
|
|
26130281
|
|
60 वर्ष से अधिक
|
|
पहली खुराक
|
|
127520092
|
|
दूसरी खुराक
|
|
122410650
|
|
प्रीकॉशन डोज
|
|
36928956
|
|
कुल दी गई पहली खुराक
|
|
1021549773
|
|
कुल दी गई दूसरी खुराक
|
|
938264504
|
|
प्रीकॉशन डोज
|
|
125573067
|
|
कुल
|
|
2085387344
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 16 अगस्त, 2022 
|
|
एचसीडब्ल्यू
|
|
पहली खुराक
|
|
111
|
|
दूसरी खुराक
|
|
370
|
|
प्रीकॉशन डोज
|
|
10716
|
|
एफएलडब्ल्यू
|
|
पहली खुराक
|
|
82
|
|
दूसरी खुराक
|
|
984
|
|
प्रीकॉशन डोज
|
|
25797
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
24496
52088
|
|
आयु वर्ग 15-18 वर्ष
|
|
पहली खुराक
|
|
11420
|
|
|
|
दूसरी खुराक
|
|
25297
|
|
आयु वर्ग 18-44 वर्ष
|
|
पहली खुराक
|
|
25838
|
|
दूसरी खुराक
प्रीकॉशन डोज
|
|
99637
1104281
|
|
आयु वर्ग 45-59 वर्ष
|
|
पहली खुराक
|
|
4938
|
|
दूसरी खुराक
प्रीकॉशन डोज
|
|
22576
570649
|
|
60 वर्ष से अधिक
|
|
पहली खुराक
|
|
3218
|
|
दूसरी खुराक
|
|
14358
|
|
प्रीकॉशन डोज
|
|
217537
|
|
कुल दी गई पहली खुराक
|
|
70103
|
|
कुल दी गई दूसरी खुराक
|
|
215310
|
|
प्रीकॉशन डोज
|
|
1928980
|
|
कुल
|
|
2214393
देश में सबसे कमजोर जनसंख्या समूहों को कोविड-19 से बचाने के लिए एक उपाय के रूप में टीकाकरण अभ्यास की नियमित रूप से समीक्षा की जाती है और उच्चतम स्तर पर निगरानी की जाती है।
एमजी/एएम/एजे
(Visitor Counter : 148
प्रधानमंत्री कार्यालय
भारत गौरव पर्यटक ट्रेनों में गंगा पुष्करला यात्रा से आध्यात्मिक पर्यटन को बढ़ावा मिलेगा: प्रधानमंत्री
प्रधानमंत्री श्री नरेन्द्र मोदी ने कहा है कि तेलंगाना के सिकंदराबाद रेलवे स्टेशन से हरी झंडी दिखाकर रवाना की गई भारत गौरव पर्यटक ट्रेन की "गंगा पुष्करला यात्रा" देश के प्रतिष्ठित शहरों पुरी, काशी और अयोध्या से होकर गुजरती है, जिससे देश में आध्यात्मिक पर्यटन को बढ़ावा मिलेगा।
प्रधानमंत्री ने ट्वीट किया:
"कुछ दिन पहले शुरू हुआ, निश्चित रूप से यह आध्यात्मिक पर्यटन को बढ़ावा देगा।"
शिक्षा मंत्रालय
जवाहर नवोदय विद्यालय  अनुमति प्रदान करने वाले राज्यों में कक्षा X और XII के लिए वास्तविक रूप से कक्षाएं शुरू करेगा
शिक्षा मंत्रालय ने गृह मंत्रालय और स्वास्थ्य एवं परिवार कल्याण मंत्रालय के दिशानिर्देशों के अनुरूप जवाहर नवोदय विद्यालयों  को फिर से खोलने के लिए एसओपी तैयार की है। जवाहर नवोदय विद्यालय परिसरों को स्वच्छ बनाये रखने, शारीरिक दूरी के साथ कक्षाओं का प्रबंधन एवं छात्रावास में छात्रों के रहने की व्यवस्था और आपातकालीन स्थितियों से निपटने के लिए कोविड प्रबंधन प्रोटोकॉल की तैयारी आदि जैसे सभी एहतियाती उपायों के बारे में जवाहर नवोदय विद्यालयों द्वारा पहले ही ध्यान दिया जा चुका है।
शिक्षा मंत्रालय के एसओपी के आधार पर, प्रत्येक स्कूल ने टास्क फोर्स का गठन करके कोविड की वजह उपजीस्थिति के कारगर प्रबंधन के लिए राज्य सरकार के एसओपी पर आधारित और जिला प्रशासन के परामर्श से एक अपनी एसओपी भी तैयार की है। जवाहर नवोदय विद्यालयउन छात्रों, जिनके माता-पिता की सहमति उपलब्ध है, के लिए वास्तविक कक्षाओं का प्रबंधन करने को पूरी तरह तैयार है। अन्य छात्रों को शैक्षणिक नुकसान से बचाने के लिए ऑनलाइन कक्षाएं जारी रहेंगी। छात्रों को वास्तविक कक्षाओं के लिए चरणबद्ध तरीके से बुलाए जाने के संबंध में, राज्य प्रशासन के निर्देशों का कड़ाई से पालन किया जाएगा। एक आवासीय विद्यालय होने के नाते मास्क पहनना, शारीरिक दूरी बनाए रखना, बार-बार हाथ धोना और स्वच्छता को अत्यधिक महत्व दिया जाएगा। इसी के अनुरूप, शुरू में वास्तविक कक्षाओं के लिए जवाहर नवोदय विद्यालय उन्हीं राज्यों में खुलेंगे जहां राज्य सरकार ने कक्षा X और XII के लिए स्कूल खोलने की अनुमति दी है। छात्रों के लिए आवास और उपकरणों की उपलब्धता के आधार पर अन्य कक्षाओं केसंबंध में शीघ्र ही निर्देश जारी किये जायेंगे।
जवाहर नवोदय विद्यालय मार्च - 2020 में कोविड -19 महामारी के प्रकोप के फैलने के बाद सत्र के अंत में होने वाली परीक्षाओं के पूरा होने के बाद गर्मियों की छुट्टी के लिए बंद कर दिए गए थे। ई-सामग्री तैयार करने और ऑनलाइन कक्षाओं के प्रबंधन एवं ऑनलाइन मूल्यांकन के लिए शिक्षकों को प्रशिक्षित करने के प्रयास किये गये। सभी जवाहर नवोदय विद्यालयों में 15 जून 2020 से ऑनलाइन कक्षाएं शुरू की गयी थी। समय-समय पर ऑनलाइन मूल्यांकन भी आयोजित किए जा रहे हैं। ऑनलाइन शिक्षा के लिए आवश्यक उपकरणों से वंचित रहने वाले छात्रों को विशेष दूत/माता-पिता/ डाक के माध्यम से पाठ्य पुस्तकें, असाइनमेंट, प्रश्न बैंक आदि जैसे शिक्षण सामग्री प्रदान किये गये हैं।